section_heading: Podrijetlo
paragraph_text: Mihajlo Fjodorovič rodio se u ruskoj boljarskoj obitelji, od oca Fjodor Nikitič Romanov (o. 1553. – 1633.), kasnijeg patrijarha Moskve, i majke Ksenije Šestove (1560. – 1631.). Njegov djed Nikita Romanovič (o. 1522. – 1586.) bio je brat prve ruske carice Anastasije Romanovne (1530. – 1560.), supruge ruskog cara Ivana IV. Groznog (1530. – 1584.) i majke Fjodora I. Ivanoviča († 1598.), posljednjeg cara iz dinastije Rjurikoviča.